Jaguar (bil)

Jaguar (1935–) er et bilmerke for luksuriøse personbiler. Det lages i Storbritannia. Morselskap er TATA motors.

Merket ble lansert av S.S. Cars Ltd. i Coventry, et firma startet i 1922 av William Lyons for å lage sidevogner. Bilnorge.no sin historie om merket På starten av 1930-tallet laget de  toseterne SS1, SS2 og SS90.

Første Jaguarer var SS Jaguar 1½-litre, 2½-litre og 3½-litre sports saloon, samt toseteren SS Jaguar 100 2½-litre og 3½-litre; disse ble laget 1935–41.Jaguar, britisk bilmerke i Store norske leksikon.  De ble importert i noen få eksemplarer til Norge av Lindviks Auto i Oslo og Brødrene Wigand i Bergen.

Etter den andre verdenskrig byttet de navn til Jaguar Cars Ltd. og laget helt nye bilmodeller.
Av sportsbiler kom Jaguar XK120, Jaguar XK140 og Jaguar XK150 (1948–61), alle som to-dørs  coupe og cabriolet. Så ble det Jaguar E-type (1961–74), Jaguar XJ-S (1976–96), Jaguar XK (1996–2013) og Jaguar F-Type som kom i 2013.
Av sedanbiler kom Jaguar Mark 1 (1955–59) og Mark 2 (1959–67). Deres største sedanserie var Jaguar Mark IV (1945–49), Mark V (1949–51), Mark VII (1951–56), Mark VIII (1956–58), Mark IX (1959–61), Mark X (1961–70). I 1968 kom helt ny sedan Jaguar XJ med varianter som XJ6, XJ12, XJ-C, XJ40 og XJ-R.  
På SUV-fronten utviklet Jaguar F-Pace i 2016 og Jaguar E-Pace i 2017, samt den helelektriske Jaguar I-Pace i 2018. Disse ble avviklet i 2024.
De laget også løpsbiler som Jaguar XK120C, Jaguar C-type (1951–53) og Jaguar D-type (1954–57).

På 1960-tallet ble de en del av British Leyland Motor Corporation. Etter de i 1960 kjøpte  Daimler Motor Company var Daimlermodeller  frem til 2007 varianter av Jaguarmodeller. 

Import til Norge skjedde via Skøyen Bilservice AS fra 1955, etterhvert Winterbil A/S, Autosenteret (Skotvedt) 1970–73, og selveste British Leyland Norge i noen år. Amerikanske Ford eide firmaet fra 1990 og  Oslo Jaguar Service status ble norsk importør.   

I 1999 kjøpte Ford det som ble Jaguar Racing og var aktiv til 2004-sesongen. Startet igjen i 2016.

Indiske Tata Motors kjøpte Jaguar og Land Rover i 2008 og startet Jaguar Land Rover.  BC Norway er fra 2013 ny importør for Norge.Dansker overtar Jaguar-importen  i e24.no. Det ble i 2013 laget  omkring 76 000 jaguarer.

I 2024 la de ned produksjonen av alle sine bilmodeller:  Jaguar I-Pace Jaguar E-Pace, Jaguar F-Pace, Jaguar F-Type, samt Jaguar XE og Jaguar XF.Jaguar I-Pace EV production end i insideevs.com den 18. juli 2024.

Nye Jaguar: 2025
Jaguar erstatter sin Jaguarlogo i 2025 og lanserer nye modeller for salg i 2026, de fleste elektriske.Jaguar bytter ut logo, merkenavn og grafisk snitt i finansavisen den 19. november 2024.

 Referanser 

 Eksterne lenker 

 Jaguar Norges hjemmeside
 Norsk Jaguar Klubb (sic)
 Jaguar XJ Klubb

Kategori:Bilmerker

Kategori:Selskaper etablert i 1922
Kategori:1922 i Storbritannia